Document ID: 31991R0071

ΚΑΝΟΝΙΣΜΟΣ ( ΕΟΚ ) αριθ . 71/91 ΤΗΣ ΕΠΙΤΡΟΠΗΣ της 10ης Ιανουαρίου 1991 που τροποποιεί τα παραρτήματα III και IVα του κανονισμού ( ΕΟΚ ) αριθ . 4136/86 του Συμβουλίου όσον αφορά ορισμένα κλωστοϋφαντουργικά προϊόντα καταγωγής Χονγκ Κονγκ ( κατηγορίες 5, 73 και 74 )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3143 /90 ( 2 ), και ιδίως το άρθρο 17,
Εκτιμώντας :
ότι για να ληφθεί υπόψη η εισαγωγή της Συνδυασμένης Ονοματολογίας η Κοινότητα διαπραγματεύθηκε με το Χονγκ Κονγκ συμφωνηθέν πρακτικό που τροποποιεί το ποσοτικό όριο για τα προϊόντα των κατηγοριών 5, 73 και 74 που προβλέπονται στη συμφωνία μεταξύ της Κοινότητας και του Χονγκ Κονγκ για το εμπόριο κλωστοϋφαντουργικών προϊόντων -
ότι το Συμβούλιο αποφάσισε, με την απόφαση 90/174/ΕΟΚ ( 3 ), την προσωρινή εφαρμογή από την 1η Ιανουαρίου 1989 του εν λόγω συμφωνηθέντος πρακτικού μέχρις ότου ολοκληρωθούν οι απαραίτητες διαδικασίες για τη σύναψή του - ότι, συνεπώς, απαιτείται η τροποποίηση των παραρτημάτων III και IVα του κανονισμού ( ΕΟΚ ) αριθ . 4136/86 -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Τα παραρτήματα III και IVα του κανονισμού ( ΕΟΚ ) αριθ . 4136/86, όσον αφορά το Χονγκ Κονγκ, τροποποιούνται σύμφωνα με το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 10 Ιανουαρίου 1991 .

Labels: 3
18
1